Með kæru móttekinni hjá kærunefnd útboðsmála 27. nóvember 2019 kærir Reykjafell hf. samningsgerð Reykjavíkurborgar ( hér eftir vísað til sem varnaraðila ) við Smith & Norland hf. um vélbúnað og hugbúnað auk þjónustusamnings vegna uppfærslu á miðlægri stýringu umferðarljósa í Reykjavík og útboð varnaraðila nr. 14356 auðkennt „ Rammasamningur um stýribúnað umferðarljósa “ . Kærandi krefst þess að kærunefnd útboðsmála stöðvi innkaupaferli varnaraðila þar til endanlega hefur verið skorið úr kæru . Þá er þess jafnframt krafist að kærunefnd útboðsmála „ lýsi óvirkan , með eða án annarra viðurlaga , samning milli varnaraðila og Smith & Norland / Siemens um vélbúnað og hugbúnað auk þjónustusamnings vegna uppfærslu á miðlægri stýringu umferðarljósa í Reykjavík “ . Jafnframt er þess krafist að hið kærða útboð verði fellt úr gildi og að lagt verði fyrir varnaraðila að bjóða að nýju út innkaup á stýribúnaði umferðarljósa . Þess er einnig krafist að að „ [ h ] ið nýja útboð lúti að stýribúnaði í heild sinni og verði án skilyrða sem lúta að tækni og búnaði frá einum framleiðanda ( t.d. Sitraffic Scala , Sitraffic Office , Sitraffic STREAM og MOTION frá Siemens ) og annarra skilyrða sem leiða til þess að einungis eitt fyrirtæki geti í raun boðið í alla hluta útboðsins . “ Kærandi krefst þess til vara að hið kærða útboð verði fellt úr gildi og að lagt verði fyrir varnaraðila að bjóða út að nýju innkaup á stýribúnaði umferðarljósa og til þrautavara að kærunefnd útboðsmála láti uppi álit sitt á skaðabótaskyldu varnaraðila gagnvart kæranda . Jafnframt er krafist málskostnaðar úr hendi varnaraðila . Ákvörðun kærunefndar útboðsmála 12. desember 2019 í máli nr. 32 / 2019 : Reykjafell hf. gegn Reykjavíkurborg og Smith & Norland hf . Með kæru móttekinni hjá kærunefnd útboðsmála 27. nóvember 2019 kærir Reykjafell hf. samningsgerð Reykjavíkurborgar ( hér eftir vísað til sem varnaraðila ) við Smith & Norland hf. um vélbúnað og hugbúnað auk þjónustusamnings vegna uppfærslu á miðlægri stýringu umferðarljósa í Reykjavík og útboð varnaraðila nr. 14356 auðkennt „ Rammasamningur um stýribúnað umferðarljósa “ . Kærandi krefst þess að kærunefnd útboðsmála stöðvi innkaupaferli varnaraðila þar til endanlega hefur verið skorið úr kæru . Þá er þess jafnframt krafist að kærunefnd útboðsmála „ lýsi óvirkan , með eða án annarra viðurlaga , samning milli varnaraðila og Smith & Norland / Siemens um vélbúnað og hugbúnað auk þjónustusamnings vegna uppfærslu á miðlægri stýringu umferðarljósa í Reykjavík “ . Jafnframt er þess krafist að hið kærða útboð verði fellt úr gildi og að lagt verði fyrir varnaraðila að bjóða að nýju út innkaup á stýribúnaði umferðarljósa . Þess er einnig krafist að að „ [ h ] ið nýja útboð lúti að stýribúnaði í heild sinni og verði án skilyrða sem lúta að tækni og búnaði frá einum framleiðanda ( t.d. Sitraffic Scala , Sitraffic Office , Sitraffic STREAM og MOTION frá Siemens ) og annarra skilyrða sem leiða til þess að einungis eitt fyrirtæki geti í raun boðið í alla hluta útboðsins . “ Kærandi krefst þess til vara að hið kærða útboð verði fellt úr gildi og að lagt verði fyrir varnaraðila að bjóða út að nýju innkaup á stýribúnaði umferðarljósa og til þrautavara að kærunefnd útboðsmála láti uppi álit sitt á skaðabótaskyldu varnaraðila gagnvart kæranda . Jafnframt er krafist málskostnaðar úr hendi varnaraðila . Samkvæmt gögnum málsins gerði varnaraðili á árinu 2019 samning við Smith & Norland hf. um kaup á vélbúnaði og hugbúnaði auk þjónustusamnings vegna uppfærslu á miðlægri stýringu umferðarljósa í Reykjavík . Hinn 14. október október 2019 auglýsti varnaraðili rammasamningsútboð á Evrópska efnahagssvæðinu þar sem óskað var eftir fyrirtækjum til þátttöku í rammasamningi um stýribúnað umferðarljósa . Útboðinu var skipt í tiltekna hluta og var bjóðendum heimilt að bjóða í einn eða fleiri hluta . Semja skyldi við einn eða fleiri bjóðendur sem byðu lægsta heildarverð . Skyldi tilboðum skilað eigi síðar en 11. nóvember 2019 . Í útboðinu bárust þrjú tilboð , þ.á m. frá kæranda og Smith & Norland hf . Áður en kom að vali tilboðs var útboðið kært til kærunefndar útboðsmála . Með tölvupósti varnaraðila til bjóðenda 6. desember 2019 var upplýst að öllum tilboðum hefði verið hafnað þar sem komið hefði í ljós að ekki hefði verið gætt að ákvæðum laga nr. 120 / 2016 um opinber innkaup við ákvörðun tilboðsfresta . Tilboðsfresturinn hafi miðast við birtingu auglýsingar útboðsins á vef Reykjavíkurborgar og á utbodsvefur.is þann 11. október 2019 en hefði átt að miðast við birtingu auglýsingar í stjórnartíðindum Evrópusambandsins 15. október 2019 . Því hefði opnun tilboða átt að fara fram 15. nóvember 2019 en ekki 11. nóvember 2019 . Kærandi byggir að meginstefnu til á því að varnaraðili hafi ákveðið fyrir fram að kaupa vörur af Smith & Norland ehf . Þannig hafi varnaraðili keypt lítinn hluta af búnaði við stýringu umferðarljósa beint af Smith & Norland hf. áður en stofnað hafi verið til hins kærða útboðs . Þá hafi útboðsgögn og valforsendur verið sniðnar að þeim vörum sem Smith & Norland hf. bauð . Jafnframt hafi frestir ekki verið í samræmi við lög , tilboðsfjárhæðir ekki verið lesnar upp á opnunarfundi auk þess sem ýmis önnur atriði við framkvæmd útboðsins hafi ekki samrýmst lögum . Varnaraðili byggir í þessum hluta málsins á því að þar sem öllum tilboðum hafi verið hafnað og útboðið fellt niður hafi kærandi ekki hagsmuni af stöðvun hins kærða útboðs . Niðurstaða Samkvæmt 1. mgr. 110. gr. laga nr. 120 / 2016 um opinber innkaup er kærunefnd útboðsmála , að kröfu kæranda , heimilt að stöðva innkaupaferli um stundarsakir þar til endanlega hefur verið skorið úr kæru , enda hafi verulegar líkur verið leiddar að broti gegn lögunum við tiltekin innkaup sem leitt getur til ógildingar ákvörðunar eða annarra athafna varnaraðila . Tilgangur þessa ákvæðis er fyrst og fremst að koma í veg fyrir gerð samnings þegar ákvörðun kaupanda um val tilboðs er ólögmæt . Í máli þessu liggur fyrir að öllum tilboðum hefur verið hafnað og hið kærða útboð fellt niður . Ekki stendur því til að gera samning á grundvelli hins kærða innkaupaferlis . Við þessar aðstæður getur ekki komið til stöðvunar innkaupaferlis á grundvelli fyrrgreinds lagaákvæðis . Eru því ekki skilyrði til að verða við kröfu kæranda um að stöðva hið kærða innkaupaferli varnaraðila og verður kröfunni því hafnað . Ákvörðunarorð : Kröfu kæranda , Reykjafells ehf. , um að útboð varnaraðila , Reykjavíkurborgar , nr. 14356 auðkennt „ Rammasamningur um stýribúnað umferðarljósa “ , verði stöðvað um stundarsakir , er hafnað .